Koro utara nei nup kushte Kamui otta iki: Shinuma koro rampoken otusashuishiri pakno an ambe ne ruwe ne gusu ne na.

Kor utar ne nup kuste Kamuy or ta iki: Sinuma kor ranpoken otu sasuysir pakno an anpe ne ruwe ne kusu ne na.


Pase moshiri esapane utara shirikik: Shinuma koro rampoken otusashuishiri pakno an ambe ne ruwe ne gusu ne na.

Pase mosir esapane utar sirkik: Sinuma kor ranpoken otu sasuysir pakno an anpe ne ruwe ne kusu ne na.


Orowa, assuru an moshiri esapane utara ronnu: Shinuma koro rampoken otusashuishiri pakno an ambe ne ruwe ne gusu ne na.

Orowa, assuru an mosir esapane utar ronnu: Sinuma kor ranpoken otu sasuysir pakno an anpe ne ruwe ne kusu ne na.


Amor un utara koro esapane guru ne Sihon: Shinuma koro rampoken otusashuishiri pakno an ambe ne ruwe ne gusu ne na.

Amor un utar kor esapane kur ne Sihon: Sinuma kor ranpoken otu sasuysir pakno an anpe ne ruwe ne kusu ne na.


Orowa, Bashan moshiri esapane guru ne Og ronnu nisa ruwe ne: Shinuma koro rampoken otusashuishiri pakno an ambe ne ruwe ne gusu ne na.

Orowa, Basan mosir esapane kur ne Ok ronnu nisa ruwe ne: Sinuma kor ranpoken otu sasuysir pakno an anpe ne ruwe ne kusu ne na.


Samata, Shinuma anak ne ruokakep gusu koro toitoi kore: Shinuma koro rampoken otusashuishiri pakno an ambe ne ruwe ne gusu ne na.

Sama ta, Sinuma anakne ruokakep kusu kor toytoy kore: Sinuma kor ranpoken otu sasuysir pakno an anpe ne ruwe ne kusu ne na.


Koro uitek guru ne Israeru un utara poka eikeshkoro nisa ruwe ne: Shinuma koro rampoken otusashuishiri pakno an ambe ne ruwe ne gusu ne na.

Kor uytek kur ne Israeru un utar poka eykeskoro nisa ruwe ne: Sinuma kor ranpoken otu sasuysir pakno an anpe ne ruwe ne kusu ne na.


Chi utara irapokkari ita anak ne Shinuma un eshkarun nisa: Shinuma koro rampoken otusashuishiri pakno an ambe ne ruwe ne gusu ne na.

Ci utar irapokkari hi ta anakne Sinuma un eskarun nisa: Sinuma kor ranpoken otu sasuysir pakno an anpe ne ruwe ne kusu ne na.


Orowa, un epokba utara orowa no un ohaitare: Shinuma koro rampoken otusashuishiri pakno an ambe ne ruwe ne gusu ne na.

Orowa, un epokpa utar oro wano un ohaytare: Sinuma kor ranpoken otu sasuysir pakno an anpe ne ruwe ne kusu ne na.


Shinuma anak ne obitta no okai kam otta aep koropare: Shinuma koro rampoken otusashuishiri pakno an ambe ne ruwe ne gusu ne na.

Sinuma anakne opittano okay kam or ta aep korpare: Sinuma kor ranpoken otu sasuysir pakno an anpe ne ruwe ne kusu ne na.


Kando otta an Kamui orun koyaiiraige yan: Shinuma koro rampoken otusashuishiri pakno an ambe ne ruwe ne gusu ne na.

Kanto or ta an Kamuy orun koyayirayke yan: Sinuma kor ranpoken otu sasuysir pakno an anpe ne ruwe ne kusu ne na.


ZION kotan chi eshkarun ita, Babironia moshiri ta okai pet samata, Nei ushiketa chi rok nisa, ruwe un, chish ash nisa ruwe ne na.

ZION kotan ci eskarun hi ta, Babironia mosir ta okay pet sama ta, Ne uske ta ci rok nisa, ruwe un, cis as nisa ruwe ne na.


Nei ushiketa okai susu-ni kata Koro rektep chi shiriokte nisa ruwe ne.

Ne uske ta okay susu-ni kata Kor rektep ci siriokte nisa ruwe ne.


Nei ushiketa un tekepashte utara anak ne un shinotcha kire rusui, Orowa, un ramusarakka utara ayairamuritetkere kuni kon rusui wa, ene itak hi: Zion kotan un shinotcha shinep ki wa un kore yan, ari itak.

Ne uske ta un tekepaste utar anakne un sinotca kire rusuy, Orowa, un ramusarakka utar ayayramuritetkere kuni kor rusuy wa, ene itak hi: Zion kotan un sinotca sinep ki wa un kore yan, ari itak.


Hemanda oya moshiri ta Ehoba shinotcha chi ki kusu ne ya?

Hemanta oya mosir ta Ehoba sinotca ci ki kusu ne ya?


Aa Yerusarem kotan, kuani e oira yakun, Ku shimon-tek ne yakka koro kiroro oirare yan.

Aa Yerusarem kotan, kuani e oyra yakun, Ku=simon-tek ne yakka kor kiroro oyrare yan.


E eshkarun shomoki chiki, Moshima okaibe gusu kasu no kuani aokai gusu enupetne shomoki chiki, Ku goro parumbe anak ku pannikotoro ta kotukkare yan.

E eskarun somo ki ciki, Mosma okaype kusu kasuno kuani aokay kusu enupetne somo ki ciki, Ku=kor parunpe anak ku pannikotoro ta kotukkare yan.


Aa Ehoba, Yerusarem kotan an toho ta, Nei kotan hokushte yan, Asamaha pakno hokushte yan, ari an itak ani ye Edom koro poho ipak gusu eshkarun wa un kore.

Aa Ehoba, Yerusarem kotan an toho ta, Ne kotan hokuste yan, Asamaha pakno hokuste yan, ari an itak ani ye Edom kor poho i=pak kusu eskarun wa un kore.


Aa Babironia matnepo, aokai anak ne aeiwende kusu ne; Aokai un orun iki korachi E orun ne yakka tasa iki gurʼanak ne anunuke ne kusu ne.

Aa Babironia matnepo, aokay anakne aeywente kusu ne; Aokay un orun iki koraci E orun ne yakka tasa iki kur anakne a=nunuke ne kusu ne.


E koro nokan utara uina wa watara ekik gurʼanak ne Anunuke ne ruwe ne kusu ne na.

E=kor nokan utar uyna wa watara ekik kur anakne A=nunuke ne ruwe ne kusu ne na.


RAMUOSSHI wano E koyaiiraige ash na: Kamui utara kotchaketa E orun iramyep ku shinotcha ki kusu ne.

ramuossi wano E koyayirayke as na: Kamuy utar kotcake ta E orun iramyep ku=sinotca ki kusu ne.


E koro Ashkanne kenru oropeka ku ongami, Orowa, E koro omap-an-ramuhauge irenga newa sonep gusu E kon reihei orun ku koyaiiraige ash kusu ne: E kon reihei kasu no E korʼitak E pasere nisa ruwe ne gusu ne na.

E=kor Askanne kenru oropeka ku=onkami, Orowa, E=kor omap-an-ramuhawke irenka newa sonep kusu E=kor rehe orun ku=koyayirayke as kusu ne: E=kor rehe kasuno E=kor itak E pasere nisa ruwe ne kusu ne na.


E konishuk toho ta Aokai en koese, Ku keutum E tumashnure wa en omaoma nisa ruwe ne.

E konisuk toho ta Aokay en=koese, Ku=kewtum E tumasnure wa en=omaoma nisa ruwe ne.


Aa Ehoba, obitta no okai moshiri shikkashima utara E koyaiiraige kusu ne, Nei utara E paroho sange itak nu nisa ruwe ne gusu ne na.

Aa Ehoba, opittano okay mosir sikkasima utar E koyayirayke kusu ne, Ne utar E paroho sanke itak nu nisa ruwe ne kusu ne na.


Ruwe ne wa, nei utara anak ne Ehoba iki buri gusu shinotcha ki kusu ne; Ehoba nupeki porope ne ruwe ne gusu ne na.

Ruwe ne wa, ne utar anakne Ehoba iki puri kusu sinotcaki kusu ne; Ehoba nupeki poro p ne ruwe ne kusu ne na.


Ehoba anak ne pase ne a yakka, Shinuma irapokkari utara orun koingan ruwe ne: Koroka, ehangeko no an ushike wano pakesara utara nukan ruwe ne.

Ehoba anakne pase ne a yakka, Sinuma irapokkari utar orun koinkar ruwe ne: Korka, e=hankeko no an usike wano pakesara utar nukar ruwe ne.


Kuani anak ne yairamhekomo ambe kush wa apkash yakka, Aokai ku sambe shiturire kusu ne; Aokai anak ne en epokba utara kinrakarape orun E teke koturi, Aige, E shimon teke en kashiobiuki kusu ne.

Kuani anakne yayramhekomo anpe kus wa apkas yakka, Aokay ku=sanpe siturire kusu ne; Aokay anakne en epokpa utar kinrakarape orun E teke koturi, Ayke, E simon teke en=kasiopiwki kusu ne.


En gusu an orushpe anak ne Ehoba okere kusu ne: Aa Ehoba, E koro rampoken otusashuishiri pakno an; Yaikota E teke ki ikip iteki emaka wa en kore.

En kusu an oruspe anakne Ehoba okere kusu ne: Aa Ehoba, E=kor ranpoken otu sasuysir pakno an; Yaykota E teke ki iki p iteki emaka wa en=kore.


Rektep esapane guru gusu. Dabid kara iyohaichish.

rektep esapane kur kusu. Dabid kar iyohaycis.


AA Ehoba, Aokai anak ne en pishi wa en eraman ruwe ne.

Aa Ehoba, Aokay anakne en=pisi wa en=eraman ruwe ne.


Ku a shiri ash shiri-hi Aokai eraman, Ehangeko no an ushike wano Aokai anak ne ku yainu-hi ramepakari ruwe ne.

Ku=a siri as sirihi Aokay eraman, E=hankeko no an usike wano Aokay anakne ku=yaynu hi ramepakari ruwe ne.


Aokai anak ne ku apkash ru hemhem ku hotke-i hemhem nukara, Orowa, ku ki buri obitta esanniyo ruwe ne.

Aokay anakne ku=apkas ru hemhem ku=hotke hi hemhem nukar, Orowa, ku=ki puri opitta esanniyo ruwe ne.


Aa Ehoba, ingarʼan, Aokai earikinne erampeutek itak, Shinep poka ku parumbe otta isam ruwe ne.

Aa Ehoba, inkar=an, Aokay earikinne eranpewtek itak, Sinep poka ku=parunpe or ta isam ruwe ne.


Aokai anak ne en oshmake ne yakka en kotchake ne yakka an, Aige, en kashiketa e tekehe ande nisa ruwe ne na.

Aokay anakne en=osmake ne yakka en=kotcake ne yakka an, Ayke, en=kasike ta e tekehe ante nisa ruwe ne na.


Nei no okai eramushbe anak ne en gusu pase mashkin ruwe ne; Ri ambe ne, pakno ku epa eaikap ruwe ne.

Néno okay eramuspe anakne en kusu pase maskin ruwe ne; Ri anpe ne, pakno ku=epa eaykap ruwe ne.


E kon ramat orowa no hunakta ku arapa kusu ne ya? Shui, E nanuhu orowa no hunak un ku kira kusu ne ya?

E=kor ramat oro wano hunak ta ku=arpa kusu ne ya? Suy, E nanuhu oro wano hunak un ku=kira kusu ne ya?


Kando orun ku rikin chiki, Aokai toada an: Sheo oshiketa shotki ku kara chiki, ingaran, Aokai toada an.

Kanto orun ku=rikin ciki, Aokay toata an: Seo oske ta sotki ku=kar ciki, inkaran, Aokay toata an.


Kunneiwano tekkup ku koro wa Atuigesh ta oshiroma chiki;

Kunneywano tekkup ku=kor wa Atuyges ta osiroma ciki;


Nei ushiketa poka ne yakka E tekehe en ani kusu ne, E koro shimon-tek en kishima kusu ne na.

Ne uske ta poka ne yakka E tekehe en ani kusu ne, E=kor simon-tek en=kisma kusu ne na.


Son no newa kunne-i en kamure kusu ne, Orowa, en okari ta an pekere kunnep ne sekoro ku ye chiki;

Sonno newa kunne hi en=kamure kusu ne, Orowa, en=okari ta an peker kunnep ne sekor ku=ye ciki;


E otta kunne-i ne yakka nuina shomoki, Koroka, an anak ne tokap korachi pekere atte: Kunne newa pekere newa Aokai gusu ukorachi an ambe ne ruwe ne.

E or ta kunne hi ne yakka nuyna somo ki, Korka, an anakne tokap koraci peker atte: Kunne newa peker newa Aokay kusu ukoraci an anpe ne ruwe ne.


Aokai anak ne ku onnaige shikkashima nisa Ku habo honihi ta ku an rapoketa Aokai anak ne en kan nisa.

Aokay anakne ku=onnayke sikkasima nisa Ku=hapo honihi ta ku=an rapoketa Aokay anakne en=kan nisa.


Kuani anak ne ashitoma newa aiyokunnure no akara gusu; E koyaiiraige ash kusu ne: E ki ikip anak ne iyokunnure ambe ne; Nei ambe ku kon ramat pirika no eraman ruwe ne.

Kuani anakne asitoma newa a=iyokunnure no a=kar kusu; E koyayirayke as kusu ne: E ki iki p anakne iyokunnure anpe ne; Ne anpe ku=kor ramat pirkano eraman ruwe ne.


Anuina no an ushiketa a en kara, Aeoyamokte no moshiri iyotta rata an ushiketa a en kara ita anak ne, Ku kon niyehe Aokai otta shomo anuina nisa ruwe ne na.

A=nuyna no an uske ta a en=kar, Aeoyamokte no mosir iyotta rata an uske ta a en=kar hi ta anakne, Ku=kor niyehe Aokay or ta somo a=nuyna nisa ruwe ne na.


E koro shikihi anak ne naa shomo aokere ku netobake nukara, Orowa, obitta no okai ku koro awehe E koro kambi kata anuye nisa ruwe ne, Nei ambe anak ne naa isam no okai korachi an ita, Kesto-kesto katuhu akore nisa ruwe ne.

E=kor sikihi anakne naa somo a=okere ku=netopake nukar, Orowa, opittano okay ku=kor awehe E=kor kampi kata a=nuye nisa ruwe ne, Ne anpe anakne naa isam no okay koraci an hi ta, Kesto-kesto katuhu a=kore nisa ruwe ne.


Aa Kamui, E koro yainuhi anak ne hemanda en gusu aoshkorobe humi! Nei pishki-hi anak ne hemanda poro humi!

Aa Kamuy, E=kor yaynu hi anakne hemanta en kusu aoskorope humi! Ne piski hi anakne hemanta poro humi!


Nei okaibe ku pishki chiki ota kasu no inne ruwe ne: Ku mosh chiki, E tura no ku an na.

Ne okaype ku=piski ciki ota kasuno inne ruwe ne: Ku=mos ciki, E turano ku=an na.


Aa Kamui, son no newa Aokai anak ne wen utara ronnu kusu ne; Tambe gusu, iraye rusui utara en orowa no oyakta paye yan.

Aa Kamuy, sonno newa Aokay anakne wen utar ronnu kusu ne; Tanpe kusu, iraye rusuy utar en=oro wano oyak ta paye yan.


Inambe gusu ne yakun, wen no E ohaigekara, Orowa, E epokba utara raka-isam no E keshke ruwe ne.

Inanpe kusu ne yakun, wenno E ohaykekar, Orowa, E epokpa utar raka-isam no E keske ruwe ne.


Aa Ehoba, E etunne utara shomo ku etunne ruwe he an? Orowa, E epokba gusu hopumba utara gusu shomo ku oknatara ruwe be an?

Aa Ehoba, E etunne utar somo ku=etunne ruwe he an? Orowa, E epokpa kusu hopunpa utar kusu somo ku=oknatara ruwe pe an?


Son no etunnep ani kuani nei utara etunne ruwe ne: En epokba utara ne sekoro ku esanniyo ruwe ne.

Sonno etunnep ani kuani ne utar etunne ruwe ne: En epokpa utar ne sekor ku=esanniyo ruwe ne.


Aa Kamui, en pishi wa ku goro keutum onnere wa en kore! En shiruwande wa ku yainu-hi onnere yan:

Aa Kamuy, en=pisi wa ku=kor kewtum onnere wa en=kore! En=siruwante wa ku=yaynu hi onnere yan:


Orowa, en onnaigeta wen-buri an ruwe he an? sekoro ingara, Samata, otusashuishiri pakno an ruhu otta en an de wa en kore.

Orowa, en=onnayke ta wen-puri an ruwe he an? sekor inkar, Sama ta, otu sasuysir pakno an ruhu or ta en=an te wa en=kore.


Rektep esapane guru gusu. Dabid kara iyohaichish.

rektep esapane kur kusu. Dabid kar iyohaycis.


AA Ehoba, wen guru orowa no en ohaitare wa en kore; Yupke buri iki guru an gusu en koshiratki wa en kore:

Aa Ehoba, wenkur oro wano en ohaytare wa en=kore; Yupke puri iki kur an kusu en=kosiratki wa en=kore:


Nei utara anak ne koro keutum ta wenbe ramepakari; Ramma-kane tumi hopunire ruwe ne.

Ne utar anakne kor kewtum ta wenpe ramepakari; Ramma-kane tumi hopunire ruwe ne.


Okokko korachi koro parumbe eenka; Koro papush choropoketa kunne-hike surugu an ruwe ne. [Sera.]

Okokko koraci kor parunpe eenka; Kor papus corpoke ta kunne-hike surku an ruwe ne. [Sera.]


Aa Ehoba, wen utara koro teke wano en shishire; Orowa, yupke buri iki guru an gusu en koshiratki wa en kore. Nei utara anak ne ku apkash-i henoyere rusui ruwe ne gusu ne na.

Aa Ehoba, wen utar kor teke wano en sisire; Orowa, yupke puri iki kur an kusu en=kosiratki wa en=kore. Ne utar anakne ku=apkas hi henoyere rusuy ruwe ne kusu ne na.


Pakesara utara anak ne en gusu kutek ande, tush ande nisa; Bu homtomta ya pirasa; En gusu akbe yokore nisa ruwe ne. [Sera.]

Pakesara utar anakne en kusu kutek ante, tus ante nisa; Pu homtomta ya pirasa; En kusu akpe yokore nisa ruwe ne. [Sera.]


Aokai anak ne ku goro Kamui ne sekoro Ehoba otta ku ye nisa: Aa Ehoba, ku koramkoro hawe ikokanu wa nu wa en kore.

Aokay anakne ku=kor Kamuy ne sekor Ehoba or ta ku=ye nisa: Aa Ehoba, ku=koramkor hawe ikokanu wa nu wa en=kore.


Aa Utarapa ne Ehoba, Aokai anak ne en kashiobiuki kiroro E ne, Tumi an toho ta Aokai ku sapa kamure nisa ruwe ne.

Aa Utarpa ne Ehoba, Aokay anakne en=kasiopiwki kiroro E ne, Tumi an toho ta Aokay ku=sapa kamure nisa ruwe ne.


Aa Ehoba, wen utara kon rusuibe iteki koropare; Koro wen ramepakari ambe iteki hetukure; ikineipeka nei utara yairikta ande kusu ne gusu ne na. [Sera.]

Aa Ehoba, wen utar kor rusuy pe iteki korpare; Kor wen ramepakari anpe iteki hetukure; ikineypeka ne utar yayrikta ante kusu ne kusu ne na. [Sera.]


En okarita uwekarapa utara koro sapa gusu, Yaikota koro papush oma irarape ani akamure kuni ne kara wa en kore:

En=okari ta uekarpa utar kor sapa kusu, Yaykota kor papus oma irara p ani a=kamure kuni ne kar wa en=kore:


Paraparase abe-kes nei utara kashiketa ahachire yan: Abe otta aosurupare; Iteki kanna hopumba kuni ne, ooho shui orun eyapkire wa en kore.

Parparse ape-kes ne utar kasike ta a=hacir yan: Ape or ta aosurupare; Iteki kanna hopunpa kuni ne, ooho suy orun eyapkir wa en=kore.


Itak-rui gurʼanak ne moshiri kata shomo aashte kusu ne: Isamka kuni gusu wenbe anak ne yupke buri iki guru ramande kusu ne.

Itak-ruy kur anakne mosir kata somo a=aste kusu ne: Isamka kuni kusu wenpe anakne yupke puri iki kur ramante kusu ne.


Ehoba anak ne ayairamshitnere utara ikemnu, Orowa, irapokkari utara gusu an aesanniyop ashte kusu ne sekoro ku eraman.

Ehoba anakne ayayramsitnere utar ikemnu, Orowa, irapokkari utar kusu an aesanniyop aste kusu ne sekor ku=eraman.


Son no ne wa oupeka utara anak ne E kon reihei otta koyaiiraige kusu ne. Oupeka utara E tek-samata oshiroma kusu ne na.

Sonno ne wa owpeka utar anakne E=kor rehe or ta koyayirayke kusu ne. Owpeka utar E tek-sama ta osiroma kusu ne na.


AA Ehoba, E orun ku konishuk, awa, chashnu no en kaobiuki wa en kore: E orun ku konishuk ita, ku goro hawe nu wa en kore.

Aa Ehoba, E orun ku konisuk, awa, casnu no en kaopiwki wa en=kore: E orun ku konisuk hi ta, ku=kor hawe nu wa en=kore.


Senko korachi E kotchaketa ku ki inonno-itak yan kuni kara wa en kore; Ku teke ku rikipuni ambe anak ne onuman ayange kunip nei no uk wa en kore.

senko koraci E kotcake ta ku=ki inonno-itak yan kuni kar wa en=kore; Ku=teke ku=rikip un anpe anakne onuman a=yanke kunip néno uk wa en=kore.


Aa Ehoba, ku paro samta eyoko guru ande, Ku papush apa shikkashima wa en kore.

Aa Ehoba, ku=paro sam ta eyoko kur ante, Ku=papus apa sikkasima wa en=kore.


Irarape ikichi utara tura Wen-buri iteki ku ki kuni ne, Ku keutum anak wenbe orun shomo epeka kuni ne kara wa en kore; Orowa, nei utara koro shisakbe shomo ku ibe kuni ne kara wa en kore.

Irara p ikici utar tura Wen-puri iteki ku=ki kuni ne, Ku=kewtum anak wenpe orun somo epeka kuni ne kar wa en=kore; Orowa, ne utar kor sisakpe somo ku=ipe kuni ne kar wa en=kore.


Oupeka guru en shirikik chiki, ramuhaugep ne; Shinuma en pakashnu yakun, ku sapa kata shum aota korachi ne; Ku sapa anak ne shomo nei ambe eshishi: Inambe gusu ne yakun, tane ne yakka ku ki inonno-itak nei wenbe gusu an na.

Owpeka kur en=sirkik ciki, ramuhawkep ne; Sinuma en=pakasnu yakun, ku=sapa kata sum a=o ta koraci ne; Ku=sapa anakne somo ne anpe esisi: Inanpe kusu ne yakun, tane ne yakka ku=ki inonno-itak ne wenpe kusu an na.


Koro koipishi utara anak ne watara samta ahachire wa okai; Orowa, nei utara ku itak nu kusu ne; shisakbe ne ruwe ne gusu ne na.

Kor koypisi utar anakne watara sam ta a=hacir wa okay; Orowa, ne utar ku=itak nu kusu ne; sisakpe ne ruwe ne kusu ne na.


Nenka toitoi pushu wa toi tuye korachi, Akoro ponehe Sheol paro samta chichari wa an na.

Nen ka toytoy pusu wa toy tuye koraci, A=kor ponehe Seol paro sam ta cicari wa an na.


Aa Ehoba ne Utarapa, ku shiki anak ne E otta an: E orun eyaikopashte gusu, iteki ku ramat atusa no ande wa en kore,

Aa Ehoba ne Utarpa, ku=siki anakne E or ta an: E orun e=yaykopaste kusu, iteki ku=ramat atusa no ante wa en=kore,


Nei utara en gusu ande kutek orowa no en ohaitare, Shui, irarape ikichi utara koro akbe en shishire wa en kore.

Ne utar en kusu ante kutek oro wano en ohaytare, Suy, irara p ikici utar kor akpe en sisire wa en=kore.


Kuani anak nei okaibe ku eshishi rapoketa, Wen utara anak ne yaikota ande ya otta hachire wa en kore.

Kuani anakne okaype ku=esisi rapoketa, Wen utar anakne yaykota ante ya or ta hacire wa en=kore.


Poru otta an rapoketa, Dabid kara Maskir; inonno-itak.

Poru or ta an rapoketa, Dabid kar Maskir; inonno-itak.


KU hawe ani Ehoba ku konishuk; Ku hawe ani Ehoba otta ku koramkoro.

Ku hawe ani Ehoba ku konisuk; Ku hawe ani Ehoba or ta ku=koramkor.


Kuani, Shinuma kotchaketa inonno-itak ku ki; Shinuma kotchaketa ku yairamhekomo ambe ku ye ruwe ne.

Kuani, Sinuma kotcake ta inonno-itak ku=ki; Sinuma kotcake ta ku yayramhekomo anpe ku=ye ruwe ne.


En oshiketa ku ramat anak ne ramurai ita Aokai ku ruhu eraman. Ku apkash kuni ru otta nei utara anak ne en gusu akbe nuina nisa ruwe ne.

En=oske ta ku=ramat anakne ramuray hi ta Aokay ku=ruhu eraman. Ku=apkas kuni ru or ta ne utar anakne en kusu akpe nuyna nisa ruwe ne.


Ku shimon-tek sam orun nukara wa ingara; en eamkiri guru isam ruwe ne gusu ne na: Ku numne ushike isama; ku ramat omap guru isam ruwe ne.

Ku=simon-teksam orun nukar wa inkar; en=e=amkir kur isam ruwe ne kusu ne na: Ku numne usike isam; ku=ramat omap kur isam ruwe ne.


Aa Ehoba, E orun ku kohawe ashte nisa: Aokai anak ne en gusu an numne-ushi ne, Shiknu pito koro moshiri ta ku korobe E ne ruwe ne, sekoro ku itak nisa.

Aa Ehoba, E orun ku kohawe aste nisa: Aokay anakne en kusu an numne-usi ne, Siknu pito kor mosir ta ku=kor pe E ne ruwe ne, sekor ku=itak nisa.


Ku ashte hawe ikokanu wa en kore; son no a en eraratki wa an ruwe ne gusu ne na. En epokba utara orowa no en ohaitare wa en kore; nei utara anak ne en kasu no okirashnu ruwe ne gusu ne na.

Ku=aste hawe ikokanu wa en=kore; sonno a en eraratki wa an ruwe ne kusu ne na. En epokpa utar oro wano en ohaytare wa en=kore; ne utar anakne en=kasu no okirasnu ruwe ne kusu ne na.


E kon reihei ku koyaiiraige kuni ne, ipakashnu chisei orowa no en uk wa en kore; Oupeka utara en okari ta uwekarapa kusu ne; Aokai anak ne en pirikare ruwe ne kusu ne gusu ne na.

E=kor rehe ku=koyayirayke kuni ne, ipakasnu cise oro wano en=uk wa en=kore; Owpeka utar en=okari ta uekarpa kusu ne; Aokay anakne en=pirkare ruwe ne kusu ne kusu ne na.


AA Ehoba ku ki inonno-itak nu wa en kore; ku koramkorope gusu ikokanu wa en koi e: Aokai oupeka wa son no en orun ese wa en kore.

Aa Ehoba ku=ki inonno-itak nu wa en=kore; ku koramkorope kusu ikokanu wa en=koy e: Aokay owpeka wa sonno en=orun ese wa en=kore.


Orowa, E tek-samata katpak isam no an shiknu guru isam ruwe ne; Tambe gusu, iteki E uitek guru esanniyo wa en kore.

Orowa, E tek-sama ta katpak isam no an siknu kur isam ruwe ne; Tanpe kusu, iteki E uytek kur esanniyo wa en=kore.


En epokba guru anak ne ku kon ramat keshke; Shiri pakno ku inotu ko-shirikik; Ohon no uturuta rai wa isam utara nei no kunne ushiketa en oshiromare nisa ruwe ne.

En epokpa kur anakne ku=kor ramat keske; Siri pakno ku=inotu ko-sirkik; Ohor no utur ta ray wa isam utar néno kunne uske ta en osiromare nisa ruwe ne.


Tambe gusu ku ramat anak ne en onnaigeta ramurai; Ku keutum anak irapokkari ruwe ne.

Tanpe kusu ku=ramat anakne en=onnayke ta ramuray; Ku=kewtum anak irapokkari ruwe ne.


Fushko toho ku eshkarun; E ki ikip ku esanniyo; E tekehe ki ikip ku ramepakari ruwe ne.

Husko toho ku=eskarun; E ki iki p ku=esanniyo; E tekehe ki iki p ku=ramepakari ruwe ne.


E orun ku teke ku pirasa: Shingi toi korachi ku ramat anak ne Aokai eyaikate-kara. [Sera.]

E orun ku=teke ku=pirasa: Sinki toy koraci ku=ramat anakne Aokay eyaykate-kar. [Sera.]


Aa Ehoba tunashino en orun koese, ku ramat ramurai ruwe ne: En otta iteki E nanuhu nuina; Ikineipeka shui orun rap utara nei no ku an ruwe ne kusu ne na.

Aa Ehoba tunasno en=orun koese, ku=ramat ramuray ruwe ne: En or ta iteki E nanuhu nuyna; Ikineypeka suy orun rap utar néno ku=an ruwe ne kusu ne na.


Kunneiwano E koro omap-an-ramuhauge-i en nure wa en kore; Kuani E eyaikopashte ash ruwe ne gusu ne na: Ku apkash kuni ruhu en eramande wa en kore; E orun ku ramat ku yange ruwe ne gusu ne na.

Kunneywano E=kor omap-an-ramuhawke hi en=nure wa en=kore; Kuani E e=yaykopaste as ruwe ne kusu ne na: Ku=apkas kuni ruhu en=eramante wa en=kore; E orun ku=ramat ku=yanke ruwe ne kusu ne na.


Aa Ehoba, en epokba utara orowa no en ohaitare wa en kore: En nuina kuni ne E orun ku kokira ruwe ne na.

Aa Ehoba, en epokpa utar oro wano en ohaytare wa en=kore: En=nuyna kuni ne E orun ku=kokira ruwe ne na.


Aokai anak ne ku goro Kamui E ne ruwe ne gusu, E korʼirenga ku ki kuni ne en epakashnu wa en kore: E kon ramat pirika ruwe ne; oupeka moshiri ta en ani wa en kore.

Aokay anakne ku=kor Kamuy E ne ruwe ne kusu, E=kor irenka ku=ki kuni ne en=epakasnu wa en=kore: E=kor ramat pirka ruwe ne; owpeka mosir ta en ani wa en=kore.


Aa Ehoba, E reihei rengap gusu en shiknure wa en kore: Aokai oupeka wa gusu yairamhekomo ambe wano en etaye wa en kore.

Aa Ehoba, E rehe renkap kusu en=siknure wa en=kore: Aokay owpeka wa kusu yayramhekomo anpe wano en=etaye wa en=kore.


Orowa, omap-an-ramuhauge irenga sange wa en epokba utara otuye, Orowa, ku ramat eyairamshitnere utara ushtekka wa en kore; E koro uitek guru ku ne ruwe ne gusu ne na.

Orowa, omap-an-ramuhawke irenka sanke wa en epokpa utar otuye, Orowa, ku=ramat eyayramsitnere utar ustekka wa en=kore; E=kor uytek kur ku ne ruwe ne kusu ne na.


KU watara ne Ehoba anak ne anunuke ne, Ku teke tumi koro kuni, Ku ashikepet ukoiki kuni epakashnu ruwe ne na:

Ku watara ne Ehoba anakne a=nunuke ne, Ku=teke tumikor kuni, Ku=askepet ukoyki kuni epakasnu ruwe ne na:


Shinuma anak ne Ku goro omap-an-ramuhauge ambe ne, Ku goro chashi ne, en koshiobiukip ne; Otta ku eyaikopashte ku tam-kikhumbe ne ruwe ne. Ku shikkashima utara en koitaknure Kamui ne ruwe ne.

Sinuma anakne Ku=kor omap-an-ramuhawke anpe ne, Ku=kor casi ne, en kosiopiwkip ne; Or ta ku=e=yaykopaste ku=tam-kikhunpe ne ruwe ne. Ku=sikkasima utar en koytaknure Kamuy ne ruwe ne.


Aa Ehoba, Aokai esanniyo kuni gusu, ainu anak ne nekon a ambe ne ya? Aokai ramepakari gusu ainu poho anak ne nekon a ambe ne ya?

Aa Ehoba, Aokay esanniyo kuni kusu, aynu anakne nekona anpe ne ya? Aokay ramepakari kusu aynu poho anakne nekona anpe ne ya?


Ainu anak ne paha nepkoro ne: Koro toho anak ne nin wa paye kurihi korachi ne ruwe ne.

Aynu anakne paha nepkor ne: Kor toho anakne nin wa paye kurihi koraci ne ruwe ne.


Aa Ehoba E koro kando koreuba hine ran wa en kore: Nupuri tomo-oshma, yakun shupuya at kusu ne.

Aa Ehoba E=kor kanto korewpa hine ran wa en=kore: Nupuri tomo-osma, yakun supuya at kusu ne.


E koro imeru atte wa nei okaibe chari, E koro ai sange hine kirare wa en kore.

E=kor imeru atte wa ne okaype cari, E=kor ay sanke hine kirare wa en=kore.


Kashike wano E teke turi; En kaobiuki wa poro wakka orowa no en ohaitare, Oya un utara orowa no en shishire wa en kore;

Kasike wano E teke turi; En kaopiwki wa poro wakka oro wano en ohaytare, Oya un utar oro wano en sisire wa en=kore;


Nei utara paroho raka-sakbe oashinge, Koro shimon-tek otta shungep an na.

Ne utar paroho raka-sak pe oasinke, Kor simon-tek or ta sunkep an na.


Aa Kamui, E orun ashiri shinotcha ku shinotcha ki: Wan ka at arektep kashita shinotcha ku ki kusu ne na.

Aa Kamuy, E orun a=siri sinotca ku=sinotca ki: Wan ka at arektep kasi ta sinotca ku=ki kusu ne na.


Moshiri shikkashima utara kashiobiukip anak ne Shinuma ne: Shinuma anak iwende rangetam orowa no koro uitek guru ne Dabid ohaitare ruwe ne.

Mosir sikkasima utar kasiopiwkip anakne Sinuma ne: Sinuma anak iwente ranke tam oro wano kor uytek kur ne Dabid ohaytare ruwe ne.


En kashiobiuki wa oya un utara koro teke wano en ohaitare wa en kore, Nei utara koro paroho anak ne raka isambe ye, Orowa, koro shimon-tek anak ne shungep oma shimon-tek ne ruwe ne.

En=kasiopiwki wa oya un utar kor teke wano en ohaytare wa en=kore, Ne utar kor paroho anakne raka i=sanpe ye, Orowa, kor simon-tek anakne sunkep oma simon-tek ne ruwe ne.


Chikoro okkai poho anak ne shukup wa rupne chikuni ne ita; Orowa, chikoro matnepo chashi orun shikkeu shuma nepkoro ne akara ita;

Ci=kor okkay poho anakne sukup wa rupne cikuni ne hi ta; Orowa, ci=kor matnepo casi orun sikkew suma nepkor ne a=kar hi ta;


Shui, usa okai riya aep ani chikoro pu eshik ita; Chikoro hitsuji chikoikip anak ne akoro mimdara ta shiri poron no usapki ita;

Suy, usa okay riya aep ani ci=kor pu esik hi ta; Ci=kor hitsuji cikoykip anakne a=kor mimtar ta siri poronno usapki hi ta;


Orowa, chikoro beko shiri inne topaha ashikore ita; Samata, aepokba wa ahui-shiri soyui-shiri ambe isam, Orowa, sakayo hawe isam ita anak ne;

Orowa, ci=kor peko siri inne topaha a=sikore hi ta; Sama ta, aepokpa wa ahuy-siri soyuy-siri anpe isam, Orowa, sakayo hawe isam hi ta anakne;


Nei ita, nei no okai utara anak ne anunuke ne: Ehoba ani Kamui ne koro utara anak ne anunuke ne ruwe ne na.

Ne hi ta, néno okay utar anakne a=nunuke ne: Ehoba ani Kamuy ne kor utar anakne a=nunuke ne ruwe ne na.


AA Moshiri shikkashima ku goro Kamui, E koiramye ash kusu ne; Otusashuishiri pakno E reihei ku nunuke ash kusu ne na.

Aa Mosir sikkasima ku=kor Kamuy, E koyramye as kusu ne; Otu sasuysir pakno E rehe ku=nunuke as kusu ne na.


Kesto E nunuke ash kusu ne; Otusashuishiri pakno E reihei ku reika ash kusu ne na.

Kesto E nunuke as kusu ne; Otu sasuysir pakno E rehe ku=rek as kusu ne na.


Ehoba anak ne poro wa pasetara airamye kunip ne; Shinuma poro-i anak ne apakari eaikap ne.

Ehoba anakne poro wa pasetara a=yramye kunip ne; Sinuma poro hi anakne apa kari eaykap ne.


Shine ainu ikiri anak ne oya ainu ikiri pakno E ki ikip ramye, Orowa, E kara poro ikip assuru ashte kusu ne na.

Sine aynu ikiri anakne oya aynu ikiri pakno E ki iki p ramye, Orowa, E kar poro iki p assuru aste kusu ne na.


Aoshkoro an E koro nupeki pasetara-hi hene, E ki eiyokunnure ikip ku ramepakari kusu ne.

aoskoro an E=kor nupeki pasetara hi hene, E ki e=iyokunnure iki p ku=ramepakari kusu ne.


Orowa, utara anak ne E ki ashitoma kiroro gusu ye; Aige, E koro pase ambe assuru ku ashte kusu ne na.

Orowa, utar anakne E ki asitoma kiroro kusu ye; Ayke, E=kor pase anpe assuru ku=aste kusu ne na.


Nei utara anak ne E koro pase pirika-hi eshkarun wa ye, Orowa, E koro oupeka ambe gusu shinotcha ki kusu ne.

Ne utar anakne E=kor pase pirka hi eskarun wa ye, Orowa, E=kor owpeka anpe kusu sinotcaki kusu ne.


Ehoba anak ne irenga sange wa chishikiraine eshik; Irushka moire wa poron no erampokiwen wa kore ruwe ne.

Ehoba anakne irenka sanke wa cisikirayne esik; Iruska moyre wa poronno eranpokiwen wa kore ruwe ne.


Ehoba anak ne obitta no okai utara epeka no pirikap ne; Shinuma koro ramuhauge rampoken irenga obitta no okai koro ikip kashita an ruwe ne.

Ehoba anakne opittano okay utar epeka no pirka p ne; Sinuma kor ramuhawke ranpoken irenka opittano okay kor iki p kasi ta an ruwe ne.


Aa Ehoba obitta no okai E ki ikip anak ne E orun koyaiiraige kusu ne; E koro ashkanne utara E nunuke kusu ne na.

Aa Ehoba opittano okay E ki iki p anakne E orun koyayirayke kusu ne; E=kor askanne utar E nunuke kusu ne na.


Nei utara E koro moshiri gusu an arakuru gusu itak, Orowa, E koro kiroro gusu ye kusu ne.

Ne utar E=kor mosir kusu an a=rakur kusu itak, Orowa, E=kor kiroro kusu ye kusu ne.


Shinuma ki kiroro an ikip newa, Shinuma koro moshiri gusu an arakuru pasetara ambe ainu poho utara otta nure kuni gusu ne na.

Sinuma ki kiroro an iki p newa, Sinuma kor mosir kusu an a=rakur pasetara anpe aynu poho utar or ta nure kuni kusu ne na.


E koro moshiri anak ne ramma pakno an, Orowa, E koro esapane kuni mondum anak ne otusashuishiri pakno epa ruwe ne.

E=kor mosir anakne ramma pakno an, Orowa, E=kor esapane kuni montum anakne otu sasuysir pakno epa ruwe ne.


Ehoba anak ne obitta no okai hachiripa utara nitatpa, Orowa, obitta no okai hotku utara punire ruwe ne.

Ehoba anakne opittano okay haciripa utar nitatpa, Orowa, opittano okay hotku utar punire ruwe ne.


Obitta no okai utara koro shiki E orun ingara; Aige, auk kuni ita Aokai nei utara orun aep koropare ruwe ne.

Opittano okay utar kor siki E orun inkar; Ayke, auk kuni hi ta Aokay ne utar orun aep korpare ruwe ne.


Aokai anak ne E tekehe maka, Aige, obitta no okai shiknup eramushinne ruwe ne.

Aokay anakne E tekehe maka, Ayke, opittano okay siknup eramusinne ruwe ne.


Ehoba anak ne obitta no okai koro ruhu gusu oupeka ne. Obitta no iki ikip gusu ashkanne ruwe ne.

Ehoba anakne opittano okay kor ruhu kusu owpeka ne. Opittano iki iki p kusu askanne ruwe ne.


Otta konishuk utara Ehoba anak ne ehange no an ruwe ne. Sonep ani Shinuma konishuk utara otta ehange no an ruwe ne.

Or ta konisuk utar Ehoba anakne ehanke no an ruwe ne. Sonep ani Sinuma konisuk utar or ta ehanke no an ruwe ne.


Shinuma anak ne koishitoma utara kon rusuibe eramushinnere kusu ne; Shinuma nei utara ashte hawe nu wa kashiobiuki kusu ne na.

Sinuma anakne koysitoma utar kor rusuy pe eramusinnere kusu ne; Sinuma ne utar aste hawe nu wa kasiopiwki kusu ne na.


Ehoba anak ne obitta no okai ko-omap utara koshiratki ruwe ne; Koroka, wen utara obitta isamka kusu ne na.

Ehoba anakne opittano okay ko-omap utar kosiratki ruwe ne; Korka, wen utar opitta isamka kusu ne na.


Koroka, ku paroho anak ne Ehoba ramye kuni itak sange; Obitta no okai utara otusashuishiri pakno Shinuma koro ashkanne reihei nunuke yanro.

Korka, ku=paroho anakne Ehoba ramye kuni itak sanke; Opittano okay utar otu sasuysir pakno Sinuma kor askanne rehe nunuke yanro.


YAH ramye yan. Aa ku ramat, Ehoba ramye yan,

YAH ramye yan. Aa ku=ramat, Ehoba ramye yan,


Ku onne pakno Ehoba ku reika kusu ne: Ku an pakno Kamui orun ramye shinotcha ku ki kusu ne.

Ku=onne pakno Ehoba ku=rek kusu ne: Ku=an pakno Kamuy orun ramye sinotca ku=ki kusu ne.


Esapane utara koro poho iteki eyaikopashte yan, Ainu poho iteki eyaikopashte yan, nei utara kashiobiuki eaikap ruwe ne gusu ne na.

Esapane utar kor poho iteki e=yaykopaste yan, Aynu poho iteki e=yaykopaste yan, ne utar kasiopiwki eaykap ruwe ne kusu ne na.


Shinuma heisepa oashin, toitoi orun shinuma hoshipi; Nei toho ta shinuma esanniyo yainu-hi ush ruwe ne.

Sinuma heysepa oasin, toytoy orun sinuma hosipi; Ne toho ta sinuma esanniyo yaynu hi us ruwe ne.


Kashiobiuki gusu Yakob koro Kamui koro gurʼanak ne, Koro Kamui ne Ehoba orun chipachipa gurʼanak ne anunuke ne:

Kasiopiwki kusu Yakob kor Kamuy kor kur anakne, Kor Kamuy ne Ehoba orun cipacipa kur anakne a=nunuke ne:


Nei Kamui anak ne kando newa toitoi, Atui newa otta obitta no okaibe kan nisa; Shinuma otusashuishiri pakno sonep shikkashima ruwe ne:

Ne Kamuy anakne kanto newa toytoy, Atuy newa or ta opittano okaype kan nisa; Sinuma otu sasuysir pakno sonep sikkasima ruwe ne:


Shinuma aeramunishte akore utara gusu koipishi ki wa esanniyo; Ibe rusui utara ibere: Ipakashnu chisei ta okai utara honnere ruwe ne;

Sinuma a=eramuniste a=kore utar kusu koypisi ki wa esanniyo; Ipe rusuy utar ipere: Ipakasnu cise ta okay utar honnere ruwe ne;


Ehoba anak ne shiknak utara koro shiki maka; Ehoba anak ne hotku utara hopunire; Ehoba anak ne oupeka utara omap ruwe ne;

Ehoba anakne siknak utar kor siki maka; Ehoba anakne hotku utar hopunire; Ehoba anakne owpeka utar omap ruwe ne;


Ehoba anak ne oya utara koshiratki; Eshikop sak utara newa shiyompiyara shiwentep nitatpa ruwe ne; Koroka, Shinuma wen utara kon ruhu oheugere ruwe ne.

Ehoba anakne oya utar kosiratki; Esikop sak utar newa siyonpiyar siwentep nitatpa ruwe ne; Korka, Sinuma wen utar kor ruhu ohewkere ruwe ne.


Ehoba anak ne otusashuishiri pakno epungine, Aa Zion, e koro Kamui anak ne obitta no okai ainu santek ikiri an pakno epungine kusu ne na. Yah ramye yan.

Ehoba anakne otu sasuysir pakno epunkine, Aa Zion, e=kor Kamuy anakne opittano okay aynu santek ikiri an pakno epunkine kusu ne na. Yah ramye yan.


YAH ramye yan. Chikoro Kamui orun iramye shinotcha iki ambe anak ne pirikap ne ruwe ne; Aekiroro ambe ne, iramye-i anak ne shisakbe ne ruwe ne.

YAH ramye yan. Ci=kor Kamuy orun iramye sinotca iki anpe anakne pirka p ne ruwe ne; Aekiroro anpe ne, iramye hi anakne sisakpe ne ruwe ne.


Ehoba anak ne Yerusarem ashte; Israeru aemakbap uwekarapare ruwe ne.

Ehoba anakne Yerusarem aste; Israeru aemakpap uwekarpare ruwe ne.


Sambe oknatara utara iwangere, Koro piri kokarakari ruwe ne.

Sanpe oknatara utar iwankere, Kor piri kokarkari ruwe ne.


Shinuma anak ne nochiu ipishki; Otta obitta reikore ruwe ne.

Sinuma anakne nociw ipiski; Or ta opitta rékore ruwe ne.


Chikoro Utarapa poro ne, koro kiroro tumashnu; Koro ramepakari mondum apakari eaikapbe ne ruwe ne.

Ci=kor Utarpa poro ne, kor kiroro tumasnu; Kor ramepakari montum apa kari eaykap pe ne ruwe ne.


Ehoba anak ne ramu-rotcha utara nitatpa: Wen utara shiri-kohachire ruwe ne.

Ehoba anakne ramu-rotca utar nitatpa: Wen utar siri-kohacire ruwe ne.


Yaiiraige wa Ehoba orun shinotcha ki, Koto kashike chikoro Kamui koiramye yan:

Yayirayke wa Ehoba orun sinotcaki, Koto kasike ci=kor Kamuy koyramye yan:


Shinuma anak ne nishkuru ani kando kamure, Toitoi gusu apto etoko-oiki, Nupuri kata mun shipiraspare ruwe ne.

Sinuma anakne niskur ani kanto kamure, Toytoy kusu apto etoko-oyki, Nupuri kata mun sipiraspare ruwe ne.


Chikoikip otta e kuni aep kore, Hawe ash pon kapachiri otta ne yakka aep koropare ruwe ne.

Cikoykip or ta e kuni aep kore, Hawe as pon kapacir or ta ne yakka aep korpare ruwe ne.


Umma kiroro gusu yainuchattek shomoki Ainu chikiri enupetne shomoki ruwe ne.

Umma kiroro kusu yaynucattek somo ki Aynu cikiri enupetne somo ki ruwe ne.


Ehoba koishitoma Shinuma enupetne; Shinuma koro rampoken gusu chipachipa utara enupetne ruwe ne na.

Ehoba koysitoma Sinuma enupetne; Sinuma kor ranpoken kusu cipacipa utar enupetne ruwe ne na.


Aa Yerusarem, Ehoba ramye yan; Aa Zion, e koro Kamui reika yan.

Aa Yerusarem, Ehoba ramye yan; Aa Zion, e=kor Kamuy rek yan.


Shinuma anak ne e koro apa sakma tumashnure nisa; E oshiketa okai e koro poho utara nunuke nisa ruwe ne.

Sinuma anakne e=kor apa sakma tumasnure nisa; E oske ta okay e=kor poho utar nunuke nisa ruwe ne.


E koro moshirita itomo irenga shipiraspare; Ibe-ush am am ani e shikte nisa ruwe ne.

E=kor mosir ta i=tom irenka sipiraspare; Ibe-us am am ani e sikte nisa ruwe ne.


Shinuma anak ne moshiri kata koro ikashpaotte sange; Shinuma korʼitak ara pikan no hoyupu ruwe ne.

Sinuma anakne mosir kata kor ikaspaotte sanke; Sinuma kor itak ar pikan no hoyupu ruwe ne.


Wata korachi upas sange; Uina korachi retatʼtaskoro chari.

Wata koraci upas sanke; Uyna koraci retat taskor cari.


Uibe nepkoro koro konru osura; Shinuma mean-i kotchaketa ash eashkai guru inan guru ne ya?

Uype nepkor kor konru osura; Sinuma mean hi kotcake ta as easkay kur inan kur ne ya?


Koro itak sange wa nei ambe rure: Koro rera ashte, orowa, wakka san ruwe ne.

Kor itak sanke wa ne anpe rur: Kor rera aste, orowa, wakka san ruwe ne.


Yakob orun koro itak nukare, Israeru orun koro ekambakbe newa esanniyop nukare ruwe ne.

Yakob orun kor itak nukare, Israeru orun kor ekanpakpe newa esanniyop nukare ruwe ne.


Moshima okai moshiri uirup gusu nei no Shinuma ki shomoki nisa: Shinuma koro esanniyop gusu anak, nei utara erampeutek ruwe ne. Yah ramye yan.

Mosma okay mosir uyrup kusunéno Sinuma ki somo ki nisa: Sinuma kor esanniyop kusu anak, ne utar eranpewtek ruwe ne. Yah ramye yan.


YAH ramye yan. Kando wano Ehoba ramye yan: Ri ushiketa Shinuma ramye yan.

YAH ramye yan. Kanto wano Ehoba ramye yan: Ri uske ta Sinuma ramye yan.


Koro hauturun utara, Shinuma ramye yan. Koro topaha utara, ramye yan.

Kor hawturun utar, Sinuma ramye yan. Kor topaha utar, ramye yan.


Tokap chup newa kunne chup Shinuma ramye yan: Nupeki o nochiu Shinuma ramye yan.

Tokap cup newa kunne cup Sinuma ramye yan: Nupeki o nociw Sinuma ramye yan.


Kando un kando, Shinuma ramye yan, Shui kando kashiketa an wakka ne yakka nei no ki yan.

Kanto un kanto, Sinuma ramye yan, Suy kanto kasike ta an wakka ne yakka néno ki yan.


Nei okaibe anak ne Ehoba reihei ramye kusu ne: Shinuma ikashpaotte wa nei okaibe akan nisa ruwe ne gusu ne na.

Ne okaype anakne Ehoba rehe ramye kusu ne: Sinuma ikaspaotte wa ne okaype a=kar nisa ruwe ne kusu ne na.


Otusashuishiri pakno Shinuma nei okaibe ashte: Shomo aohaita kuni ekambakbe sange nisa ruwe ne.

Otu sasuysir pakno Sinuma ne okaype aste: Somo aohayta kuni ekanpakpe sanke nisa ruwe ne.


Toitoi wano Ehoba ramye yan: Rep un porobe ne yakka, ooho-i ne yakka Shinuma ramye yan.

Toytoy wano Ehoba ramye yan: Repun poro p ne yakka, ooho hi ne yakka Sinuma ramye yan.


Abe newa kaukau, upas newa paha; Itasayupkep ne yakka Shinuma itak uweomare ruwe ne:

Ape newa kawkaw, upas newa paha; Itasayupkep ne yakka Sinuma itak ueomare ruwe ne:


Nupuri newa obitta no okai huru, Ibe o chikuni newa shungu:

Nupuri newa opittano okay hur, Ipe o cikuni newa sunku:


Chikoikip newa obitta no okai shiknup; Reye wa arapap newa hopumba chikap:

Cikoykip newa opittano okay siknup; Reye wa arpa p newa hopunpa cikap:


Moshiri shikkashima utara newa obitta no okai uirup; Esapane utara poho newa koipishi ki utara:

Mosir sikkasima utar newa opittano okay uyrup; Esapane utar poho newa koypisi ki utar:


Upen okkai upen matnep, Ekashi newa poho utara:

Upen okkay upen matnep, Ekasi newa poho utar:


Ehoba reihei ramye yanro; Shinuma reihei patek apasere: Toitoi newa kando kashike Shinuma nupeki an ruwe ne gusu ne na.

Ehoba rehe ramye yanro; Sinuma rehe patek a=pasere: Toytoy newa kanto kasike Sinuma nupeki an ruwe ne kusu ne na.


Shinuma anak ne koro utara gusu kirawe hopunire, Obitta no okai koro ashkanne utara ki ramyep ne: Shinuma ehange no okai Israeru sanikiri utara sangep ne. Yah ramye yan.

Sinuma anakne kor utar kusu kiraw hopunire, Opittano okay kor askanne utar ki ramyep ne: Sinuma ehanke no okay Israeru sanikiri utar sankep ne. Yah ramye yan.


YAH ramye yan. Ashiri shinotcha ani Ehoba otta shinotcha ki yan, Ashkanne utara uwekari ta Shinuma ramye yah.

YAH ramye yan. A=siri sinotca ani Ehoba or ta sinotcaki yan, Askanne utar uekari ta Sinuma ramye yah.


Israeru anak ne ikara Kamui enupetne yanro. Zion poho utara anak ne ishikkashima Kamui gusu ramuritetke yanro.

Israeru anakne i=kar Kamuy enupetne yanro. Zion poho utar anakne i=sikkasma Kamuy kusu ramuritetke yanro.


Nei utara rimse wa Shinuma reihei ramyero: Koto newa tsutsumi koro wa Shinuma orun shinotcha ki yan.

Ne utar rimse wa Sinuma rehe ramyero: Koto newa tsutsumi kor wa Sinuma orun sinotcaki yan.


Ehoba anak ne koro utari enupetne: Shinuma anak ne kashiobiuki-hi ani ramu-rotcha utara tomtere kusu ne.

Ehoba anakne kor utari enupetne: Sinuma anakne kasiopiwki hi ani ramu-rotca utar tomtere kusu ne.


Ashkanne utara yainuchattek wa yaiokkainere yan: Shotki kata okai wa nupetne hine shinotcha ki yan.

Askanne utar yaynucattek wa yayokkaynere yan: Sotki kata okay wa nupetne hine sinotcaki yan.


Pasetara Kamui ramye-hi nei utara paroho ta an, Koro teke ani tu ibe koro rangetam shikkashimare yan.

Pasetara Kamuy ramye hi ne utar paroho ta an, Kor teke ani tu ipe kor ranke tam sikkasmare yan.


Nei ambe anak ne moshiri uirup koikemnu, Okai utara panakte,

Ne anpe anakne mosir uyrup koykemnu, Okay utar panakte,


Shinkop ani moshiri shikkashima utara tupetupe, Uok kani ani pase utara tupetupe kuni ne ruwe ne;

Sinkop ani mosir sikkasima utar tupetupe, Uok kani ani pase utar tupetupe kuni ne ruwe ne;


Tan aeoripakbe anak ne obitta no okai ashkanne utara korobe ne sekorʼan, Chieshinnuye wa an aesanniyop aki kuni gusu an ap ne, Yah ramye yan.

Tan aeoripakpe anakne opittano okay askanne utar kor pe ne sekor an, Chieshinnuye wa an aesanniyop aki kuni kusu an ap ne, Yah ramye yan.


YAH ramye yan. Koro ashkanne ushiketa Kamui ramye yan. Koro kiroro un kando kotoro ta Shinuma ramye yan.

YAH ramye yan. Kor askanne uske ta Kamuy ramye yan. Kor kiroro un kanto kotor ta Sinuma ramye yan.


Shinuma koro kiroro an ikip gusu ramye yan: Aoshkoro pase-hi an korachi ramye yan.

Sinuma kor kiroro an iki p kusu ramye yan: Aoshkoro pase hi an koraci ramye yan.


Rappa humi tura Shinuma ramye yan: So newa koto ani Shinuma ramye yan.

Rappa humi tura Sinuma ramye yan: So newa koto ani Sinuma ramye yan.


Tsutsumi newa rimsei ani Shinuma ramye yan: Ka omap newa fuyetop ani Shinuma ramye yan.

tsutsumi newa rimse ani Sinuma ramye yan: Ka omap newa huyetop ani Sinuma ramye yan.


Rui humi ash tsutsumi ani Shinuma ramye yan: Maunmaun humi ash tsutsumi ani Shinuma ramye yan.

Ruy humi as tsutsumi ani Sinuma ramye yan: Maunmaun humi as tsutsumi ani Sinuma ramye yan.


Nep ne yakka heisepa korobe obitta Yah ramye yanro. Yah ramye yan.

Nep ne yakka heysepa kor pe opitta Yah ramye yanro. Yah ramye yan.


Amittai poho Yona otta Yehoba itak ek wa ene itak-hi:—

amittay poho Yona or ta Yehoba itak ek wa ene itak hi:—


E hopuni wa Ninebe machiya otta e oman wa nei machiya ko-hawe ashte; inambe gusu ne yakun shinuma utara wen-i anak ne En kotchaketa rikin ruwe ne, sekoro Yehoba itak.

E hopuni wa Ninebe maciya or ta e oman wa ne maciya ko-hawe aste; inanpe kusu ne yakun sinuma utar wen hi anakne En=kotcake ta rikin ruwe ne, sekor Yehoba itak.


Koraka, Yona anak ne Yehoba shik sama orowa no Tarshish kotan orun ko-kira kuni ne hopuni nisa ruwe ne; awa, Yoppa kotan orun san wa Tarshish kotan orun paye shine chip nukara: tambe-gusu chip o ataye sange wa, Yehoba shik sama orowa no Tarshish kotan orun nei utara tura no oman wa ko-kira kuni ne chip orun ahun ruwe ne.

Korka, Yona anakne Yehoba sik sama oro wano Tarsis kotan orun ko-kira kuni ne hopuni nisa ruwe ne; awa, Yoppa kotan orun san wa Tarsis kotan orun paye sine cip nukar: tanpe-kusu cip o ataye sanke wa, Yehoba sik sama oro wano Tarsis kotan orun ne utar turano oman wa ko-kira kuni ne cip orun ahun ruwe ne.


Koroka, Yehoba anak ne atui otta poro rera eyapkiri, orowa, atui kata yupke ruyambe shiriwen gusu, chip awende noine shiriki ruwe ne.

Korka, Yehoba anakne atuy or ta poro rera eyapkir, orowa, atuy kata yupke ruyanpe sirwen kusu, cip awente noyne siriki ruwe ne.


Aige, chip o utara ishitoma wa shinen range koro Kamui ko-hotuye-pakara ruwe ne; orowa no chip koshnere kuni oshiketa okai shikehe atui orun osura nisa ruwe ne. Koroka Yona anak ne chip iyotta rauta an ushiketa ran wa mokon-noye nisa ruwe ne.

Ayke, cip o utar isitoma wa sinen ranke kor Kamuy ko-hotuye-pakar ruwe ne; orowano cip kosnere kuni oske ta okay sikehe atuy orun osura nisa ruwe ne. Korka Yona anakne cip iyotta raw ta an uske ta ran wa mokon-noye nisa ruwe ne.


Tambe gusu, chip esapane guru Yona otta ek wa ene itak-hi:— Mokon-nuye guru nekon a e ki ya? Hopuni wa e koro Kamui ko-hotuyepa yan, yak anak ne Kamui chi utara shomo aisamka kuni un esanniyo kuni ka aramu.

Tanpe kusu, cip esapane kur Yona or ta ek wa ene itak hi:— Mokon-nuye kur nekona e ki ya? Hopuni wa e=kor Kamuy ko-hotuyepa yan, yakanak ne Kamuy ci utar somo a=ysamka kuni un esanniyo kuni ka a=ramu.


Orowa, utashpa utashpa ene hawe okai-hi:— Hetak, inan guru rengap gusu tap wen-i un otta ek ya nukara kuni ukokochi kara anro, sekoro itak. Tambe gusu ukokochi kara, a wa, Yona otta epeka nisa ruwe ne.

Orowa, utaspa utaspa ene hawe okay hi:— Hetak, inan kur renkap kusu tap wen hi un or ta ek ya nukar kuni ukokoci kar an ro, sekor itak. Tanpe kusu ukokoci kar, a wa, Yona or ta epeka nisa ruwe ne.


Tambe gusu, nei utara Yona otta ene itak-hi;— Nen rengap gusu tap wen-i un otta ek ya? Eani nep kara guru e ne ya? Newa e ek ya? E moshiri nep moshiri ne ya? E utarihi anak ne nen ne ruwe? un nure, sekoro itak.

Tanpe kusu, ne utar Yona or ta ene itak hi;— Nen renkap kusu tap wen hi un or ta ek ya? Eani nep kar kur e ne ya? Newa e ek ya? E mosir nep mosir ne ya? E utarihi anakne nen ne ruwe? un nure, sekor itak.


Orowa, nei utara otta Yona ene itak-hi:— Kuani anak ne Heber un guru ku ne ruwe ne; orowa, toitoi hemhem atui hemhem kara kando otta an Kamui Yehoba ku shitoma guru ku ne ruwe ne.

Orowa, ne utar or ta Yona ene itak hi:— Kuani anakne Heper un kur ku ne ruwe ne; orowa, toytoy hemhem atuy hemhem kar kanto or ta an Kamuy Yehoba ku=sitoma kur ku ne ruwe ne.


Tambe gusu chip o utara shi no ishitoma wa orota ene itak-hi:— Tap eani shiriki-i anak ne nep ta an? sekoro itak. Yona orowa no nu okere gusu, Yehoba shik samata orowa no kira korʼan sekoro eramu an gusu ne ruwe ne.

Tanpe kusu cip o utar sino isitoma wa oro ta ene itak hi:— Tap eani siriki hi anakne nep ta an? sekor itak. Yona oro wano nu okere kusu, Yehoba sik sama ta oro wano kira kor an sekor eramuan kusu ne ruwe ne.


Awa, Yona orota ene itak-hi:— Un otta atui neto an kuni ne eani otta nekon a chi ki ko pirika ya? sekoro itak; inambe gusu ne yakun, atui anak ne kasu no kasu no yupke ne ruwe ne gusu ne na.

Awa, Yona oro ta ene itak hi:— Un or ta atuy neto an kuni ne eani or ta nekona ci ki ko pirka ya? sekor itak; inanpe kusu ne yakun, atuy anakne kasuno kasuno yupke ne ruwe ne kusu ne na.


Orota Yona ene itak-hi:— En uk wa atui otta en eyapkiri, yakun, echi otta atui neto an kusu ne; inambe gusu ne yakun, ku rengap gusu tan yupke shiriwen-i echi otta hetuku nisa ruwe ne kuni ku eramu un ruwe ne, sekoro itak.

Oro ta Yona ene itak hi:— En=uk wa atuy or ta en=eyapkir, yakun, eci or ta atuy neto an kusu ne; inanpe kusu ne yakun, ku=renkap kusu tan yupke sirwen hi eci or ta hetuku nisa ruwe ne kuni ku=eramu un ruwe ne, sekor itak.


Yakka, chip o utara heashi yan kuni ne yuptek no chip o nisa ruwe ne a koroka, nei utara epeka no ruyambe naa kusu no naa kusu no rui wa gusu yan eaikap ruwe ne.

Yakka, cip o utar heasi yan kuni ne yuptek no cip o nisa ruwe ne a korka, ne utar epeka no ruyanpe naa kusu no naa kusu no ruy wa kusu yan eaykap ruwe ne.


Tambe gusu nei utara Yehoba ko-hotuyepa wa ene itak-hi:— Nekon ka newa Yehoba, nekon ka newa, tan guru ramat rengap gusu iteki un isamka wa un kore, turu sak kem iteki un kashiketa seire wa un kore, inambe gusu ne yakun, Yehoba, Aokai yaikota rengaine E kip ne ruwe ne, sekoro itak.

Tanpe kusu ne utar Yehoba ko-hotuyepa wa ene itak hi:— Nekon ka newa Yehoba, nekon ka newa, tan kur ramat renkap kusu iteki un isamka wa un kore, tur sak kem iteki un kasike ta sere wa un kore, inanpe kusu ne yakun, Yehoba, Aokay yaykota renkayne E kip ne ruwe ne, sekor itak.


Orowa, nei utara Yona kishima wa atui oshiketa eyapkiri, orowa, atui anak ne koro ruyambe more nisa ruwe ne.

Orowa, ne utar Yona kisma wa atuy oske ta eyapkir, orowa, atuy anakne kor ruyanpe more nisa ruwe ne.


Awa, chip o utara anak ne shi no Yehoba ishitoma wa, Yehoba otta yangep yange, orowa, Kamui otta ekambakte nisa ruwe ne. Orowa, Yona ruki kuni ne Yehoba poro chep etokooiki; awa, Yona anak ne tokap to rere ko kunne to rere ko uturuta chep honihi oshiketa an ruwe ne.

Awa, cip o utar anakne sino Yehoba isitoma wa, Yehoba or ta yankep yanke, orowa, Kamuy or ta ekanpakte nisa ruwe ne. Orowa, Yona ruki kuni ne Yehoba poro cep etokooyki; awa, Yona anakne tokap to rere ko kunne to rere ko utur ta cep honihi oske ta an ruwe ne.


Orowa, chep honihi orowa no Yona anak ne koro Kamui Yehoba otta inonno-itak wa ene ye-hi:—

Orowa, cep honihi oro wano Yona anakne kor Kamuy Yehoba or ta inonno-itak wa ene ye hi:—


Ku ramshitne gusu Yehoba otta ku hotuyepa nisa ruwe ne, Orowa Shinuma en nu ruwe ne; Sheo honihi wana ku hotuyepa wa, Aokai ku hawe E nu nisa ruwe ne na.

Ku ramsitne kusu Yehoba or ta ku hotuyepa nisa ruwe ne, Orowa Sinuma en=nu ruwe ne; Seo honihi wan ku hotuyepa wa, Aokay ku hawe E nu nisa ruwe ne na.


Aokai anak ne ooho ushiketa en eyapkiri, atui sambe otta en eyapkiri nisa ruwe ne, Orepumbe en okari an; E koro ruyambe E koro riri en kashiketa oman nisa ruwe ne.

Aokay anakne ooho uske ta en=eyapkir, atuy sanpe or ta en=eyapkir nisa ruwe ne, Orepunpe en=okari an; E=kor ruyanpe E=kor rir en=kasike ta oman nisa ruwe ne.


Orowa, kuani ene ku ye-hi:— E shik kotchake wano a-en-emaka na; Yakka, E koro ashkanne chisei orun shui ku ingara kusu ne.

Orowa, kuani ene ku=ye hi:— E sik kotcake wano a-en-emaka na; Yakka, E=kor askanne cise orun suy ku=inkar kusu ne.


Wakka en okari, ku ramat pakno en okari nisa ruwe ne; Ooho anak ne en okari an; Mun anak ku sapa chikokarakari an.

Wakka en=okari, ku=ramat pakno en=okari nisa ruwe ne; Ooho anakne en=okari an; Mun anak ku=sapa ci=kokarkari an.


Nupuri asama pakno ku ran ruwe ne; Moshiri anak ne hembara pakno ne yakka koro sakiri ani en okari ruwe ne na: Yakka, ku goro Kamui Yehoba, munin ushike wano Aokai ku ramat rikinde nisa ruwe ne.

Nupuri asama pakno ku=ran ruwe ne; Mosir anakne henpara pakno ne yakka kor sakiri ani en=okari ruwe ne na: Yakka, ku=kor Kamuy Yehoba, munin usike wano Aokay ku=ramat rikinte nisa ruwe ne.


En oshiketa ku ramachi sambe toranne ita, Yehoba ku eshkarun ruwe ne; E koro ashkanne chisei oshike un E kotchaketa ku ki inonno-itak ahun nisa ruwe ne.

En=oske ta ku=ramaci sanpe toranne hi ta, Yehoba ku=eskarun ruwe ne; E=kor askanne cise osike un E kotcake ta ku=ki inonno-itak ahun nisa ruwe ne.


Shunge raka isambe esanniyo utara anak ne, Yaikota gusu an erampoken eshishi ruwe ne.

Sunke raka i=sanpe esanniyo utar anakne, Yaykota kusu an eranpoken esisi ruwe ne.


Koroka, kuani anak ne iramye hau ani Aokai otta yangep ku yange kusu ne; Ku ekambakte-i ku yange kusu ne, Kashiobiuki-i anak ne Yehoba orowa no ekbe ne ruwe ne.

Korka, kuani anakne iramye haw ani Aokay or ta yankep ku=yanke kusu ne; Ku ekanpakte hi ku=yanke kusu ne, Kasiopiwki hi anakne Yehoba oro wano ek pe ne ruwe ne.


Orowa no Yehoba chep otta ye wa, chep yata Yona eatu nisa ruwe ne na.

Orowano Yehoba cep or ta ye wa, cep ya ta Yona eatu nisa ruwe ne na.


Orowa, kanna shui Yehoba itak Yona otta ek wa ene hawe okai-hi:—

Orowa, kanna suy Yehoba itak Yona or ta ek wa ene hawe okay hi:—


E hopuni wa Ninebe kotan orota nei a poro machiya orota e oman wa ko-hawe ashte Ku e nure ash itak ani upaskuma ki yan, sekoro itak.

E hopuni wa Ninebe kotan oro ta ne a poro maciya oro ta e oman wa ko-hawe aste Ku=e nure as itak ani upaskuma ki yan, sekor itak.


Tambe gusu Yona hopuni wa Yehoba ye korachi Ninebe kotan orota oman nisa ruwe ne. Ninebe kotan anak ne shi no poro machiya ne, rere ko paye pakno poro ruwe ne.

Tanpe kusu Yona hopuni wa Yehoba ye koraci Ninebe kotan oro ta oman nisa ruwe ne. Ninebe kotan anakne sino poro maciya ne, rere ko paye pakno poro ruwe ne.


Orowa Yona machiya otta ahun heashiri wa shine to paye, aige, hawe ashte wa ene itak-hi:— Naa tu hotne rere ko an ko anak ne Ninebe kotan akiru kusu ne, sekoro itak.

Orowa Yona maciya or ta ahun heasiri wa sine to paye, ayke, hawe aste wa ene itak hi:— Naa tu hotne rere ko an ko anakne Ninebe kotan a=kiru kusu ne, sekor itak.


Orowa no Ninebe kotan un utara Kamui eishokoro; orowa, poro guru wano pon guru pakno obitta shomo ibe gusu aipawetenge wa bai ani akara mipihi mi nisa ruwe ne.

Orowano Ninebe kotan un utar Kamuy eysokor; orowa, poro kur wano pon kur pakno opitta somo ipe kusu a=ypawetenke wa pay ani a=kar mipihi mi nisa ruwe ne.


Orowa, tap orushpe Ninebe kotan esapane guru otta kotuk, awa, shinuma anak ne am-set ka wa ash wa koro mipi ande wa hai ani akara mipihi yaimire, orowa no uina otta a nisa ruwe ne.

Orowa, tap oruspe Ninebe kotan esapane kur or ta kotuk, awa, sinuma anakne am-set ka wa as wa kor mipi ante wa hay ani a=kar mipihi yaymire, orowano uyna or ta a nisa ruwe ne.


Orowa, pase utara hemhem esapane guru hemhem utura ipawetenge ki wa Ninebe kotan otta asuru ashte wa ene itak-hi:— Ainu hemhem chikoikip hemhem chikoikip topaha hemhem iteki nep ne yakka sapke, nep ne yakka iteki ibe iteki iku anro:

Orowa, pase utar hemhem esapane kur hemhem utura ipawetenke ki wa Ninebe kotan or ta asuru aste wa ene itak hi:— Aynu hemhem cikoykip hemhem cikoykip topaha hemhem iteki nep ne yakka sapke, nep ne yakka iteki ipe iteki iku an ro:


koroka, ainu hene chikoikip hene hai ani akara mipihi amire wa yupke no Kamui otta ko-hotuyepa anro: nen ne yakka koro wenburi newa tekehe otta okai wen monihi wano kiru anro.

korka, aynu hene cikoykip hene hay ani a=kar mipihi a=mire wa yupke no Kamuy or ta ko-hotuyepa an ro: nen ne yakka kor wenpuri newa tekehe or ta okay wen monihi wano kiru an ro.


Chi okai utara iteki aisamka kuni ne Kamui keutum kiru wa koro niwen irushka-i orowa no ekohopi ya shomo ya eramu an guru nen ne ruwe ta an? sekoro itak.

Ci okay utar iteki a=ysamka kuni ne Kamuy kewtum kiru wa kor niwen iruska hi oro wano ekohopi ya somo ya eramuan kur nen ne ruwe ta an? sekor itak.


Orowa no Kamui nei utara koro wenburi orowa no kiru wa okai sekoro shiriki-i nukara: Orowa no Kamui nei utara otta ki kusu ne kushki keutum kiru wa shomo nei no ki nisa ruwe ne na.

Orowano Kamuy ne utar kor wenpuri oro wano kiru wa okay sekor siriki hi nukar: Orowano Kamuy ne utar or ta ki kusu ne kuski kewtum kiru wa somo néno ki nisa ruwe ne na.


Koroka, tambe anak ne shi no Yona eramu-echiure wa irushkare nisa ruwe ne.

Korka, tanpe anakne sino Yona eramu-eci=wr wa iruskare nisa ruwe ne.


Orowa, shinuma Yehoba otta inonno-itak wa ene itak-hi:— Aa Yehoba, kuani ku kotan ku an ita, tap korachi an kusu ne ku ye shomoki ya? Tambe gusu Aokai anak ne ramu-hauge Kamui ne, erampoken ani eshik wa irushka moire, erampoki-wen-nu wa panakte-i wano kiru Kamui E ne ruwe ne, sekoro ku eramu an gusu kuani Tarshish kotan otta ku ko-kira kuni ku tunash nisa ruwe ne na.

Orowa, sinuma Yehoba or ta inonno-itak wa ene itak hi:— Aa Yehoba, kuani ku=kotan ku=an hi ta, tap koraci an kusu ne ku=ye somo ki ya? Tanpe kusu Aokay anakne ramu-hawke Kamuy ne, eranpoken ani esik wa iruska moyre, eranpoki-wen-nu wa panakte hi wano kiru Kamuy E ne ruwe ne, sekor ku=eramu an kusu kuani Tarsis kotan or ta ku=ko-kira kuni ku=tunas nisa ruwe ne na.


Tambe gusu, Yehoba, tane, nekon ka newa, en raige wa en kore, ku shiknu wa an kasu no rai-i anak ku epirika ruwe ne gusu ne, sekoro itak.

Tanpe kusu, Yehoba, tane, nekon ka newa, en=rayke wa en=kore, ku=siknu wa an kasuno ray hi anak ku=e=pirka ruwe ne kusu ne, sekor itak.


Tambe gusu, Yehoba ene itak-hi:— E irushka katu pirika ya? sekoro itak.

Tanpe kusu, Yehoba ene itak hi:— E iruska katu pirka ya? sekor itak.


Orowa, Yona anak machiya orowa no soine wa machiya-pa ta a ruwe ne, orowa, kash kara wa tan machiya nekon a ane ya nukara kuni kash sempiriketa a nisa ruwe ne.

Orowa, Yona anak maciya oro wano soyne wa maciya-pa ta a ruwe ne, orowa, kas kar wa tan maciya nekona an ya nukar kuni kas senpirke ta a nisa ruwe ne.


Orowa Yehoba Kamui anak ne shine fukube-ni etokooiki wa sapa shukus kara shomoki kuni ne Yona kashiketa kashikamure ruwe ne.

Orowa Yehoba Kamuy anakne sine hukupe-ni etokooyki wa sapa sukus kar somo ki kuni ne Yona kasike ta kasi kamure ruwe ne.


Tambe gusu fukube-ni an gusu Yona shi no nupetne ruwe ne. Koroka, nishatta ek ko Kamui shine tonin kara wa nei a tonin fukube-ni e, tambe gusu shumumge nisa ruwe ne.

Tanpe kusu hukupe-ni an kusu Yona sino nupetne ruwe ne. Korka, nisatta ek ko Kamuy sine tonin kar wa ne a tonin hukupe-ni e, tanpe kusu sumumke nisa ruwe ne.


Orowa, chup hetuku orowa no Kamui popke moshiri-pa wano ek rera etokooiki ruwe ne: awa, chup shukus Yona sapaha epeka, shinuma sambe toranne gusu, rai kuni koramkoro wa ene itak-hi:— Ku shiknu wa an kasu no ku rai-i anak ku pirika ruwe ne sekoro itak.

Orowa, cup hetuku oro wano Kamuy popke mosir-pa wano ek rera etokooyki ruwe ne: awa, cup sukus Yona sapaha epeka, sinuma sanpe toranne kusu, ray kuni koramkor wa ene itak hi:— Ku=siknu wa an kasuno ku=ray hi anak ku=pirka ruwe ne sekor itak.


Orowa Yona otta Kamui ene itak-hi:— Fukube-ni gusu e irushka ko anak ne pirika ya? sekoro itak. Ku rai pakno ku irushka yak pirika na, shinuma, ye nisa ruwe ne.

Orowa Yona or ta Kamuy ene itak hi:— Fukube-ni kusu e iruska ko anakne pirka ya? sekor itak. Ku=ray pakno ku=iruska yak pirka na, sinuma, ye nisa ruwe ne.


Yehoba ene itak-hi:— Gusu e monraige shomoki, e hetukure shomoki shine anchikara ta hetuku shine anchikara ta shumumge fukube-ni eani erampoken ruwe ne, awa,

Yehoba ene itak hi:— Kusu e monrayke somo ki, e hetukure somo ki sine ancikar ta hetuku sine ancikar ta sumumke hukupe-ni eani eranpoken ruwe ne, awa,


shimon teke hene hariki teke hene ushinnai no are eaikap tu man ikashima wan man kasu no okai utara hemhem inne chikoikip hemhem otta okai nei poro machiya, Ninebe machiya ku erampoken shomoki ya? sekoro Yehoba itak.

simon teke hene harki teke hene usinnay no are eaykap tu man ikasma wan man kasuno okay utar hemhem inne cikoykip hemhem or ta okay ne poro maciya, Ninebe maciya ku eranpoken somo ki ya? sekor Yehoba itak.